Κρκ

Το Κρκ (σερβοκροατικά: Krk‎‎, προφορά ΔΦΑ: [kr̩̂k]), κατά τους Βυζαντινούς Κύρικον και κατά τους αρχαίους Έλληνες Κυρικτική· λατινικά: Curicta‎‎) είναι νησί της Κροατίας στην Αδριατική θάλασσα. Έχει έκταση 405,2 τ.χλμ. και 17.860 κατοίκους σύμφωνα με την απογραφή του 2001. Πρωτεύουσα του νησιού είναι η Κρκ με 5.491 κατοίκους. Θεωρείται το δεύτερο μεγαλύτερο κροατικό νησί αν και έπειτα από νέες μετρήσεις βρέθηκε ότι έχει περίπου το ίδιο μέγεθος με το άλλο μεγάλο κροατικό νησί, το Τσρες (Χέρσος). Παρόλα αυτά θεωρείται ακόμη και σήμερα το δεύτερο μεγαλύτερο νησί της Αδριατικής και το εικοστό μεγαλύτερο της Μεσογείου. Παραπομπές Εξωτερικοί σύνδεσμοι Πολυμέσα σχετικά με το θέμα Κρκ στο Wikimedia Commons